Source: https://www.roznava.sk/obnova-obalovych-konstrukcii-bytoveho-domu31020191
Timestamp: 2020-02-20 03:06:08+00:00

Document:
4739/2019-49541-VYST-An Mgr. Angyalová I./7773259 2.10.2019
Stavebné bytové družstvo Rožňava, so sídlom Budovateľská č. 49, 048 01 Rožňava podalo na tunajšom stavebnom úrade žiadosť o vydanie stavebného povolenia na stavbu „Obnova obalových konštrukcií bytového domu“ na Ulici okružnej č. 22, 24 v Rožňave, súp. č. 2147, nachádzajúci sa na pozemku parc. č. KN-C 1684/64 v k. ú. Rožňava. Dňom podania žiadosti o vydanie stavebného povolenia, bolo stavebné konanie začaté.
Predmetom obnovy bytového domu je zateplenie obvodového plášťa, stropnej konštrukcie nad nevykurovanými priestormi technického podlažia, strojovne výťahu, strešnej konštrukcie, obnova lodžií, odkvapového chodníka, úprava vnútorných priestorov, výmena okien a dverí v spoločných priestoroch, výmena stúpacích rozvodov zdravotechniky.
Mesto Rožňava, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“), v nadväznosti na § 5 písm. a) zákona č. 608/2003 Z. z. o štátnej správe pre územné plánovanie stavebný poriadok a bývanie v znení neskorších predpisov, v spojení § 5 a § 13 zákona č. 369/1990 Zb. o obecnom zriadení v znení neskorších predpisov, v súlade s ustanovením § 61 ods. 4 stavebného zákona upovedomuje o začatí stavebného konania všetkých známych účastníkov konania a pretože sú mu dobre známe pomery staveniska a návrh poskytuje dostatočný podklad pre posúdenie navrhovaných stavebných úprav, upúšťa v zmysle § 61 ods. 2 stavebného zákona od miestneho zisťovania a ústneho pojednávania.
Touto verejnou vyhláškou, ktorou sa oznamuje začatie stavebného konania a upustenie od miestneho šetrenia a ústneho pojednávania a doručuje sa vlastníkom bytov a nebytových priestorov v bytovom dome na Ulici okružnej č. 22, 24 a ostatným účastníkom stavebného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - oznámenie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
Publikované: 3.10.2019 09:15 hod.

References: § 117
 § 5
 § 5
 § 13
 § 61
 § 61